13 Joale ha ba bona Petrose le Johanne ba bua ka ho toba, ’me ba lemoha hore e ne e le batho ba sa rutehang le ba tloaelehileng,+ ba makala. Ba qala ho hlokomela hore ba kile ba ba le Jesu;+ 14 ’me ha ba ntse ba shebile motho ea neng a phekotsoe ea neng a eme le bona,+ ba ne ba se na letho leo ba ka le buang ho hanyetsa.+ 15 Kahoo ba ba laela hore ba ee ka ntle ho holo ea Sanhedrine, ’me ba qala ho eletsana, 16 ba re: “Re tla etsa joang ka batho baa?+ Hobane, kannete, pontšo e hlokomelehang e etsahetse ka bona, e bonahalang ho baahi bohle ba Jerusalema;+ ’me re ke ke ra e latola. 17 Leha ho le joalo, e le hore e se ke ea hasana hohle ka ho eketsehileng har’a batho, a re ba bolelleng ka litšokelo hore ho hang ba se ke ba hlola ba bua le motho leha e le ofe ka lebitso lena.”+